**Národná rada Slovenskej republiky**

## **VIII. volebné obdobie**

 Číslo: CRD-1913/2022

**1188a**

# **S p o l o č n á s p r á v a**

výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov (tlač 1188)

Zahraničný výbor Národnej rady Slovenskej republiky ako gestorský výbor k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov (tlač 1188) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 21. septembra 2022 č. 1613 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky a

Zahraničnému výboru Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením zo 14. októbra 2022 č. 598

Zahraničný výbor Národnej rady Slovenskej republiky uznesením z 19. októbra 2022 č. 99.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

**K čl. I bodu 2 (§ 6 ods. 2)**

V čl. I bode 2 (§ 6 ods. 2) sa slová „od podania“ nahrádzajú slovami „odo dňa podania“ a slová „od poskytnutia“ sa nahrádzajú slovami „odo dňa poskytnutia“.

Ide o zmenu formulácie v súlade so zaužívanou terminológiou.

**Ústavnoprávny výbor NR SR**

**Gestorský výbor odporúča neschváliť.**

**K čl. I bodu 2 (§ 6 ods. 2 a 3)**

V čl. I bode 2 (§ 6 ods. 2 a 3) sa slová „je možné“ nahrádzajú slovami „možno“.

Ide o zmenu formulácie v súlade so zaužívanou terminológiou.

**Ústavnoprávny výbor NR SR**

**Zahraničný výbor NR SR**

**Gestorský výbor odporúča schváliť.**

Gestorský výbor odporúča o návrhoch, ktoré sú uvedené v spoločnej správe hlasovať takto :

**Hlasovať samostatne o bode 1, s odporúčaním gestorského výboru neschváliť a samostatne o bode 2, s odporúčaním gestorského výboru schváliť.**

**V.**

**Gestorský výbor** na základe stanovísk výborov k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov (tlač 1188) a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schváleného pozmeňujúceho návrhu

**s c h v á l i ť.**

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 19. októbra 2022 č. 101.

Týmto uznesením výbor zároveň poveril spoločnú spravodajkyňu **Romanu Tabák** predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 19. október 2022

Marián Kéry, v.r.

predseda Zahraničného výboru NR SR